《祷雨行》
清代·宋书升

天孙庙，击大鼓，满城鼕鼕撒白雨。白雨下时赪日升，但见炎威赫赫天亭午。

官吏祷雨术俱穷，不获蜥蜴搜壁虎。云能吐雾与兴云，浼汝沛泽施下土。

壁虎壁虎，汝未从深山大泽来，身无鳞甲，安能变化为龙弭旱灾？

雷公大怒电母笑，若辈竟号作霖材。

作者简介：山东潍县人，字晋之。光绪十八年进士，改庶吉士。里居十年，殚心经术。《易》、《书》、《诗》均有撰述，尤精历算之学。